**หลักการเขียนรายละเอียดการประดิษฐ์/ข้อถือสิทธิ/รูปเขียน/บทสรุป**

**ประกอบคำขอรับสิทธิบัตร/อนุสิทธิบัตร (กลุ่มวิศวะ)**

**ส่วนที่ 1 รายละเอียดการประดิษฐ์**

รายละเอียดการประดิษฐ์เป็นส่วนที่ผู้ของจะต้องจัดทำขึ้นโดยต้องมีลักษณะการบรรยายและกล่าวถึงการประดิษฐ์โดยจะต้องปฏิบัติตามหลักเกณฑ์และวิธีการที่กำหนดในกระทรวง (พ.ศ.2552) ออกตามความในพระราชบัญญัติสิทธิบัตรด้วย กฎกระทรวงดังกล่าวกำหนดรายละเอียดการประดิษฐดังนี้

1. ชื่อที่แสดงถึงการประดิษฐ์
2. ภูมิหลังของศิลปะหรือวิทยาการที่เกี่ยวข้อง
3. ลักษณะและความมุ่งหมายการประดิษฐ์โดยย่อ
4. สาขาวิทยาการที่เกี่ยวข้องกับการประดิษฐ์
5. การเปิดเผยการประดิษฐ์โดยสมบูรณ์
6. คำอธิบายรูปเขียนโดยย่อ
7. วิธีการในการประดิษฐ์ที่ดีที่สุด

คำอธิบายการเขียนรายละเอียดการประดิษฐ์

1. ชื่อที่แสดงถึงการประดิษฐ์ ให้ระบุชื่อที่สามารถทำให้เข้าใจถึงลักษณ์ของการประดิษฐ์นั้นได้ การระบุชื่อที่แสดงถึงการประดิษฐ จะต้องไม่ใช่ชื่อที่ตั้งขึ้นเองหรือเครื่องหมายการค้า และจะต้องไม่ใช้ชื่อที่เป็นการอวดอ้างสรรพคุณ
2. ภูมิหลังของศิลปะหรือวิทยาการที่เกี่ยวข้อง อธิบายถึงลักษณะของการประดิษฐ์ชนิดเดียวกันที่มีมาก่อน พร้อมทั้งปัญหาทางเทคนิคหรือข้อบกพร่องของการประดิษฐ์ดังกล่าว ทั้งนี้เพื่อที่จะแสดงให้เห็นว่าการประดิษฐที่ขอรับสิทธิบัตรนั้นแตกต่างกับการประดิษฐ์ที่ขอรับสิทธิบัตรนั้นแตกต่างกับการประดิษฐ์ที่มีอยู่ก่อนแล้วอย่างไรและเพียงใด (สามารถกล่าวถึงเอกสารสิทธิบัตร/อนุสิทธิบัตร ทั้งไทยและต่างประเทศซึ่งได้จากการตรวจค้น มากล่าวไว้ในหัวข้อนี้ได้เพื่อความชัดเจนถึงการประดิษฐ์)
3. ลักษณะและความมุ่งหมายการประดิษฐ์โดยย่อ อธิบายถึงลักษณะที่สำคัญของการประดิษฐ์โดยย่อ วัตถุประสงค์ในการประดิษฐ์ และกล่าวถึงการประดิษฐ์เป็นการประดิษฐ์สิ่งใด ซึ่งผู้ขอรับสิทธิบัตรมีจุดมุ่งหมายใดที่ได้ทำการประดิษฐ์ดังกล่าวขึ้นเพื่อที่จะแก้ไขปัญหาหรือข้อบกพร่องของการประดิษฐ์ที่มีมาก่อน
4. สาขาวิทยาการที่เกี่ยวข้องกับการประดิษฐ์ ระบุว่าการประดิษฐ์ที่ขอรับสิทธิบัตร/ อนุสิทธิบัตร จัดอยู่ในสาขาวิทยาการหรือเทคโนโลยีด้านใด ทั้งนี้หากไม่แน่ชัดถึงการประดิษฐ์อยู่ในสาขาวิทยาการใดให้ระบุว่า “วิศวกรรมที่เกี่ยวข้องกับ....ชื่อการประดิษฐ์.....”
5. การเปิดเผยการประดิษฐ์โดยสมบูรณ์ ระบุถึงรายละเอียดของการประดิษฐ์ที่ขอรับสิทธิบัตร/อนุสิทธิบัตร ว่ามีลักษณะโครงสร้าง ส่วนประกอบ องค์ประกอบ หรือขั้นตอนอย่างไร การบรรยายในหัวข้อนี้จะต้องละเอียดสมบูรณ์ และชัดเจนพอที่จะทำให้ผู้มีความเชี่ยวชาญในระดับสามัญในสาขาวิทยาการนั้นๆ สามารถอ่านแล้วเข้าใจถึงการประดิษฐ์นั้นได้ และสามารถนำไปใช้/ปฏิบัติตามการประดิษฐ์นั้นได้ด้วยในหัวข้อการเปิดเผยการประดิษฐ์โดยสมบูรณ์นี้ ผู้เขียนควรคำนึงถึงความชัดเจนเป็นหลัก ดังนั้นควรกำหนดลักษณะและขั้นตอนการบรรยายให้ดี หากเป็นเรื่องที่เกี่ยวกับกลไก หรือเครื่องมือต่างๆ จำเป็นอย่างยิ่งที่จะต้องมีรูปเขียนประกอบในกรณีดังกล่าว การอ้างอิงลักษณะทางโครงสร้างในหัวข้อนี้จะต้องสอดคล้องกับรูปเขียนด้วย
6. คำอธิบายรูปเขียนโดยย่อ ระบุถึงรูปเขียนที่เสนอมาพร้อมกับคำขอ (ถ้ามี) โดยระบุว่ารูปเขียนแต่ละรูปแสดงถึงส่วนใดของการประดิษฐ์ เช่น “รูปที่1 แสดงถึงส่วนประกอบทั้งหมดของเครื่องจักร รูปที่2 แสดงถึงส่วนประกอบส่วนใดส่วนหนึ่งของเครื่องจักร”
7. วิธีการในการประดิษฐ์ที่ดีที่สุด กรณีที่มีการระบุในหัวข้อการเปิดเผยการประดิษฐ์โดยสมบูรณ์ ถึงวิธีการประดิษฐ์หลายวิธี ผู้ขอจะต้องระบุถึงวิธีการในการประดิษฐ์ที่ดีที่สุด แต่ถ้ามีการเปิดเผยวิธีการประดิษฐ์เพียงวิธีเดียวในหัวข้อการเปิดเผยการประดิษฐ์โดยสมบูรณ์ ผู้ขอสามารถระบุว่า “วิธีการในการประดิษฐ์ที่ดีที่สุด ได้แก่ วิธีการดังที่ได้บรรยายไว้ในหัวข้อการเปิดเผยการประดิษฐ์โดยสมบูรณ์”

**ส่วนที่ 2 ข้อถือสิทธิ**

 เป็นส่วนที่ผู้ขอรับสิทธิบัตร/อนุสิทธิบัตร ระบุถึงส่วนของการประดิษฐ์ที่ผู้ขอต้องการสงวนสิทธิมิให้คนอื่นแสวงหาประโยชน์จากการประดิษฐ์ โดยหลักการทั่วไปแล้ว ขอบเขตของการประดิษฐ์ที่ระบุในข้อถือสิทธิจะต้องไม่กว้างหรือเกินไปกว่าที่ผุ้ขอได้ทำการประดิษฐ์นั้น และได้เปิดเผยในรายละเอียดการประดิษฐ์ ดังนั้นหากผู้ขอต้องการขอถือสิทธิในลักษณะของส่วนการประดิษฐ์ จะต้องเปิดเผยรายละเอียดเกี่ยวกับลักษณะส่วนนั้นของการประดิษฐ์โดยสมบูรณ์ ชัดแจ้ง และรัดกุมและสอดคล้องกับรายละเอียดการประดิษฐ์

 ข้อถือสิทธิที่ชัดแจ้งและรัดกุมมี 2 ลักษณะดังนี้

1. ลักษณะของถ้อยคำที่ใช้ ถ้อยคำที่ใช้ต้องจัดเจน ห้ามใช้ถ้อยคำที่คลุมเครือหรือมีความหมายเผื่อเลือกแบบกว้างๆ
2. ลักษณะของการแยกและจัดลำดับข้อถือสิทธิ ความชัดแจ้งและรัดกุมของข้อถือสิทธิอาจเกิดขึ้นจากวิธีการแยกและจัดลำดับข้อถือสิทธิ รวมทั้งการอ้างอิงข้อถือสิทธิอื่นๆ ในคำขอเดียวกันนั้นด้วย

การพิจารณาว่าควรแยกข้อถือสิทธิเป็นหลายข้อหรือควรมีข้อถือสิทธิเพียงข้อเดียวหรือไม่ ขึ้นอยู่กับลักษณะของการประดิษฐ์ที่ขอรับสิทธิบัตร/อนุสิทธิบัตร ว่าการประดิษฐนั้นมีลักษณะองค์ประกอบหรือโครงสร้างซับซ้อนหรือไม่เพียงใด ถ้าเป็นการประดิษฐ์ที่ไม่ซับซ้อนก็ไม่ควรแยกข้อถือสิทธิเป็นหลายข้อ

ข้อถือสิทธิที่ระบุถึงลักษณะทางเทคนิคอันเป็นสาระสำคัญของการประดิษฐ์ เรียกว่า “ข้อถือสิทธิหลัก” ส่วนข้อถือสิทธิที่ระบุถึงลักษณะทางเทคนิคอันเป็นรายละเอียดปลีกย่อย เรียกว่า “ข้อถือสิทธิรอง” โดยทั่วไป การประดิษฐ์ที่ขอรับสิทธิบัตรมักมีลักษณะที่ไม่ซับซ้อนมากจึงมักจะมีข้อถือสิทธิหลักเพียงข้อถือสิทธิเดียวและมีข้อถือสิทธิรองอีก 2-3 ข้อ ในกรณีที่ข้อถือสิทธิหลักเพียงข้อถือสิทธิเดียวไม่สามารถคลุมถึงลักษณะทางเทคนิคของการประดิษฐ์ได้ทั้งหมด ผู้ขอจะระบุข้อถือสิทธิหลักหลายข้อสำหรับลักษณะการประดิษฐ์ประเภทเดียวกันในคำขอรับสิทธิบัตร/อนุสิทธิบัตร ฉบับหนึ่งก็ได้ การอ้างถึงข้อถือสิทธิอื่นในข้อถือสิทธิรองนั้น จะต้องอ้างในลักษณะที่เป็นทางเลือกเท่านั้น

 ลักษณะของการเขียนข้อถือสิทธิ

1. ข้อถือสิทธิหลัก
* หมายความถึงข้อถือสิทธิที่มิได้อ้างถึงลักษระของการประดิษฐ์ในข้อถือสิทธิอื่น เช่น เครื่องปอกมะพร้าว ประกอบด้วย ..................
* ระบุให้สอดคล้องกับรายละเอียดการประดิษฐ์ มีลักษระสำคัญทางเทคนิคที่ระบุไว้ในรายละเอียดการประดิษฐ์ ขอบเขตการขอรับความคุ้มครองไม่มากเกินกว่าที่ได้เปิดเผยไว้ในรายละเอียดการประดิษฐ์
* เมื่ออ่านข้อถือสิทธิสามารถที่จะเข้าใจถึงลักษณะของการประดิษฐ์ที่จะขอรับความคุ้มครอง
1. ข้อถือสิทธิรอง
* หมายความถึงข้อถือสิทธิที่อ้างถึงลักษณะของการประดิษฐ์ในข้อถือสิทธิหลักหรือข้อถือสิทธิรองอื่น เช่น เครื่องปอกมะพร้าวตามข้อถือสิทธิ 1 หรือ 2 .................
* ข้อถือสิทธิรอง ต้องอ้างในลักษระที่เป็น ทางเลือก โดยใช้ว่า “หรือ” ตามที่ระบุในข้อถือสิทธิข้อใดข้อหนึ่งข้างต้น
* การระบุข้อถือสิทธิรอง ให้ระบุข้อถือสิทธิรองถัดจากข้อถือสิทธิหลักโดยเรียงลำดับหัวข้อด้วยเลขอาราบิคให้อยู่ในส่วนเดียวกัน
* การระบุข้อถือสิทธิรอง ให้ระบุถึงลักษระของการประดิษฐ์ในข้อถือสิทธิหลักหรือข้อถือสิทธิรองอื่นเสียก่อน แล้วจึงรุบุถึงลักษณะของการประดิษฐ์ที่ประสงค์จะได้รับความคุ้มครองเพิ่มเติม

**ข้อควรระวัง**

 ข้อถือสิทธิที่อ้างถึงรูปเขียน ไม่สามารถระบุว่า “ตามรูปที่1, ตามรูปที่2, ตามรูปที่3 แต่สามารถระบุถึงหมายเลขหรือสัญลักษณ์ที่แสดงในรูปเขียนที่ระบุไว้ในวงเล็บข้างท้ายข้อความที่อ้างถึงลักษณะทางเทคนิค เช่น “...ตลับลูกปืน(20)จะถูกสวมเข้ากับเพลา(23)....” เป็นต้น

**ส่วนที่ 3 รูปเขียน**

 ให้แสดงรูปเขียนที่ช่วยให้สามารถเข้าใจถึงลักษระของการประดิษฐ์นี้ได้ดียิ่งขึ้น รูปเขียนนี้ต้องเป็นรูปเขียนที่ขึ้นตามหลักวิชาการเขียนแบบ คือใช้เครื่องมือในการวาดเขียน เช่น การลากเส้นตรงต้องใช้ไม้บรรทัด การวาดรูปวงกลมต้องใช้วงเวียนหรือเครื่องมือเขียนแบบอื่นๆ และให้มีหมายเลขชี้แสดงชิ้นส่วนต่างๆ เพื่อใช้ประกอบการอธิบายในหัวข้อการเปิดเผยรายละเอียดการประดิษฐ์โดยสมบูรณ์ โดยหมายเลขเหล่านี้ต้องไม่อยู่ภ่ยในวงกลม วงเล็บ หรือเครื่องหมายใดๆ และหมายเลขเดียวกันให้ชี้แสดงชิ้นส่วนเดียวกัน และต้องระบุขนาดหรือบอกขนาดของชิ้นส่วนที่ได้ประดิษฐ์ขึ้น และไม่ต้องอธิบายรูปเขียน ให้ระบุเพียง รูปที่ 1, รูปที่2 , รูปที่3 เท่านั้น (ประกาศกรมทรัพย์สินทางปัญญา เรื่องแบบพิมพ์คำขอ (พ.ศ.2542) ข้อ14, ข้อ15)

**ส่วนที่ 4 บทสรุปการประดิษฐ์**

 เป็นส่วนของคำขอสิทธิบัตรการประดิษฐ์ที่จะช่วยให้บุคคลที่เกี่ยวข้องสามารถตรวจค้น หรือค้นคว้าเกี่ยวกับการประดิษฐ์นั้นโดยไม่เสียเวลามาก ผู้ขอจะต้องจัดทำบทสรุการประดิษฐ์ในทุกกรณี หากผู้ขอไม่ยื่นบทสรุปการประดิษฐ์ด้วยคำขอนั้นอาจถูกปฏิเสธได้

1. ระบุถึงลักษระทางเทคนิคของการประดิษฐ์สั้นๆ เพื่อให้สามารถเข้าใจถึงลักษระของการประดิษฐ์ที่ขอรับสิทธิบัตรหรืออนุสิทธิบัตรโดยย่อ
2. รักกุม ชัดแจ้ง และมีถ้อยคำไม่เกินสองร้อยคำ
3. ไม่ระบุผลดีหรือ ประโยชน์ของการประดิษฐ์ตลอดจนวิธีการใช้การประดิษฐ์ที่ไม่แน่นอน